Yamasee

**Yamasee** (Yamassee, Yemassee), pleme američkih Indijanaca porodice Muskhogean kojima je najraniji poznati dom bio područje kod rijeke Savannah u Georgiji i susjednoj Floridi, a nekoć ih je bilo i u Alabami nedugogo nakon 1716 i Južnoj Karolini.  Prvi put spominje ih 1521. jedan indijanski rob iz plemena Waccamaw, Francisco de Chicora, pod imenom *Yamiscaron*. Od nekadašnjih 2000 (1650.) oni će do 1730.  nestati kao samostalno pleme i priključiti se Seminole i Creek Indijancima, gdje još imaju potomaka. Seminole banda poznata kao Oklawaha, Ocklewaha ili Ocklawaha porijeklom je od Yamaseeja koja im se pridružila 1730. i danas se nazivaju *Ocklawaha Band of Yamasee Seminole* ili *Ocklewaha Band of Yamassee Seminole*.

## Ime
Ime yamasee, i ostale varijante dolaze iz muskogee riječi *yamasi* =* 'gentle' *. Oblik yamiscaron kojeg navodi Francisco de Chicora, mođda je iz siouan ili timuquanan dijalekta, jer nema glasa * *'r** '' u nijednom od [[muskhogean]] jezika.

== Sela ==
Sela ili naselja Yamaseeja podijeljena su do Yamasee rata 81715) na Gornje i Donje gradove, to su:

**Gornji gradovi (Upper Towns):**
*[[Huspaw]], blizu Huspaw Creek između rijeke Combahee i Whale Brancha.
*[[Pocotaligo, indijansko selo|Pocotaligo]], kod rijeke Pocotaligo.
*[[Sadkeche]], možda blizu Salkehatchie.
*[[Tomatly]], blizu Tomatly, okrug Beaufort, Južna Karolina.
*[[Yoa]], blizu Huspawa. Ovo je izgleda bilo selo nekog istoimenog plemena nepoznatog porijekla koje im se pridružilo 1703

**Donji Gradovi (Lower Towns):'''
*Altamaha, loakcija nepoznata.
*Chasee, lokacija nepoznata.
*Oketee, možda u okrugu Jasper ili Beaufort u Južnoj Karolini.
*Pocasabo.
*Tulafina (?), možda blizu Tulafinny Creeka, estuarij rijeke Coosawhatchie u okrugu Jasper.

## Bande
Po imenu je poznata banda Yamacraw koja od kasnih 1720.-tih  do sredine 1740.-tih živi u području rijeke Savannah, i kojima je poznat poglavica Tomochichi.

## Historija
Uspostavljanjem španjolskih misija u kasnom 16. stoljeću Yamasee žive pod vlašću Španjolaca na tlu Georgije i susjedne Floride i tu će ostati sve do 1687. kada iz nezadovoljstva napuštaju teritorij koji ovi drže i odlaze na područje današnje Južne Karoline koja je pod engleskom kontrolom. Isprva su možda u mirnim odnosima sa Englezima, ali kasnije će se pogoršati. U prvim godinama 18. stoljeća, između  1702. i 1708. Englezi će organizirati tri ekspedicije za lov na indijanske robove, prvenstveno na plemena Yamasee, Apalachee i Timucua. Glavni centar prodaje robova bijelim naseljenicima u Karolini bio je Charlestown u koji je dovedeno oko 1,400 ljudi iz sedam velikih indijanskih sela. Indijanci izgleda nisu bili baš pogodni sa pomoć bijelim farmerima pa su prodavani i Creek Indijancima, koji su pomagali Engleze u ovakvim pothvatima. Godine 1715. sve će završiti pokoljem oko 200 engleskih naseljenika i potrajat će do 1718., nakon čega će biti protjerani natrag na područje Floride, gdje će se udružiti sa Španjolcima u borbi protiv Engleza. Njihovo naselje kod današnje St. Augustine 1727 Englezi će napasti i uništiti. Ostaci su se 1730. ujedinili sa Seminolama, čiji se potomci danas nazivaju Oklawaha ili Ocklewaha. 
## Izvori

## Vanjske veze
*Yamasee Indian Tribe History
*Yamasee 
*Our Yamasee Tribe